फरीदाबाद। फरीदाबाद नगर निगम द्वारा स्वच्छता सर्वेक्षण के बारे में आयोजित की गई एक वर्कशाप में सफाई के प्रति नागरिकों की भागीदारी सुनिश्चित करते निगम कर्मचारियों व शहरवासियों को जागरूक करने के तौर तरीकों पर चर्चा की गई। भारत सरकार व शहरी विकास मन्त्रालय के प्रतिनिधियों व फरीदाबाद नगर निगम के द्वारा संयुक्त रूप से आयोजित की गई इस वर्कशाप में भारत सरकार, शहरी विकास मंत्रालय के संयुक्त सलाहकार डा0 रमाकान्त एवं शहरी विकास मंत्रालय द्वारा नियुक्त की गई प्रोजेक्ट मेनेजमैन्ट यूूनिट के टीम लीडर अनिल प्रकाष द्वारा स्वच्छ सर्वेक्षण पर एक प्रस्तुतीकरण के माध्यम से विस्तार से जानकारी दी गई। उन्होंने बताया कि इस सर्वेक्षण में सिटिजऩ फीडबैक के लिए 30 प्रतिशत अंक, म्युनिस्पिल डाक्यूमेंशन के लिए 45 प्रतिशत अंक व 25 प्रतिशत अंक स्वतन्त्र पर्यवेक्षक के द्वारा दिए जाएगें। उन्होंने नेगेटिव मार्किगं के प्रावधानों के विषय से भी अवगत करवाते हुए बताया कि यदि उपलब्ध करवाई गई सूचना गलत पाई जाती है तो इसमें नेगेटिव मार्कस दिए जांएगे । निग्मायुक्त श्रीमती सोनल गोयल एवं नगर निगम फरीदाबाद के अधीक्षण अभियन्ता व स्वच्छता अभियान के निगम के नोडल अधिकारी अनिल महता के द्वारा शहर की सफाई व्यवस्था को चुस्त-दुरूस्त करने के लिए फरीदाबाद नगर निगम के द्वारा अब किए गए प्रयासों को एक प्रस्तुतीकरण के माध्यम से शहरी विकास मंत्रालय के अधिकारियों व वर्कशाप में उपस्थित नागरिकों को अवगत करवाया। इस कार्यक्रम में फरीदाबाद इंडस्ट्रीज एसोसिएशन, लायन कल्ब, रोटरी कल्ब, स्वच्छताग्रही, समाजसेवी संगठन और नगर निगम के सफाई विभाग के अधिकारी व कर्मचारी भी उपस्थित थे।